ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 เม.ย. 2558

สรุปภาวะตลาดภาคเช้า : SET แกว่งแคบ – SET ยังแกว่งแคบต่อจากวันศุกร์ โดยตลาดภูมิภาคไม่อินกับข่าวดี เรื่องจีนลด RRR อย่างไรก็ตามก็ไม่ได้กังวลปัญหาหนี้กรีซนัก แม้ส่วนใหญ่อยู่ในแดนลบแต่ก็ไม่ได้ลงแรงเท่าตลาดยุโรปและสหรัฐ เมื่อวันศุกร์ นอกนั้นยังไม่มีปัจจัยอื่นเข้ามากำหนดทิศทางตลาด ขณะที่กลุ่มแบงก์ บรรยากาศเงียบๆ ในช่วงประกาศผลประกอบการ Q1/58 ที่ดูเฉยๆ ก็ไม่มีนัยต่อการเคลื่อนไหวของตลาด ทั้งนี้ SET ปิดตลาดที่ 1561.90 จุด -4.95 จุด ด้วยมูลค่าซื้อขายลดลงมาที่ระดับ 1.9 หมื่นลบ. กลุ่มหลักพลังงาน และแบงก์กดดันตลาด ปิดลบ -1% และ -0.6% ตามลำดับ
กลยุทธ์ที่แนะนำ :ช่วงบ่าย: แม้จะดีดตัวขึ้น (หลังจากภาคเช้าลงทดสอบแนวรับที่ 1562 จุด) แต่คาดช่วงนี้ Upside จำกัดที่ 1570 จุด และมองมีโอกาสอ่อนตัวลงมากกว่า โดยหลุดต่ำกว่า 1555 จุด จะเป็นสัญญาณชัดขึ้น และมีแนวรับถัดไปที่ 1540 จุด เนื่องจากเรามอง SET ช่วงนี้ขาดปัจจัยหนุน และ Sentiment เชิงลบที่รออยู่ จากความกังวลปัญหาหนี้กรีซ กลยุทธ์ จะซื้อหุ้น รออ่อนตัวจะดีกว่า ส่วนผู้ถือหุ้นอยู่ แบ่งขายทำกำไรออกไปบ้าง ส่วนการเก็งกำไรยังพอทำได้ แต่เน้นเล่นสั้น ทั้งนี้ หุ้นแนะนำตามสัญญาณเทคนิค ได้แก่ ECF (รับ 5.20 ต้าน 5.70 Cut 5.00) และ RS (รับ 15.90 ต้าน 16.90 Cut 15.50)